OzLabs/hebrew-wiki-articles huggingface dataset:
מארק וסט

מארק אנדרה וסט (באנגלית: Mark Andre West; נולד ב-5 בנובמבר 1960) הוא כדורסלן עבר אמריקאי, אשר שיחק בליגת ה-NBA בין השנים 1983–2000. ממוצעיו הכוללים לאורך 17 עונותיו ב-NBA הם 5.7 נקודות, 4.9 ריבאונדים ו-1.3 חסימות למשחק.

==קריירת מכללות ונבחרת ארצות הברית==
וסט נולד בבסיס צבא ארצות הברית פורט קמפבל אשר בדרום קנטקי, וגדל בפיטרסבורג שבווירג'יניה. בין השנים 1979–1983 למד באוניברסיטת אולד דומיניון אשר בנורפוק, וירג'יניה, וב-4 עונותיו בקבוצת הכדורסל שלה רשם ממוצעים של 11.4 נקודות, 9.5 ריבאונדים ו-3.8 חסימות למשחק. לאורך תקופתו באולד דומיניון השיג 3 פעמים טריפל דאבל שמורכב מנקודות, ריבאונדים וחסימות.

בין עונתו השלישית לרביעית בליגת המכללות השתתף באליפות העולם בכדורסל 1982 כשחקן נבחרת ארצות הברית, אשר זכתה במדליית הכסף. וסט עצמו שותף בשישה מתוך תשעת משחקי נבחרתו, וקלע 9 נקודות בסך הכול.

==קריירת משחק==
בדראפט ה-NBA{{כ}} 1983 נבחר וסט בבחירה ה-30, על ידי דאלאס מאבריקס. ב-4 וחצי עונותיו הראשונות ב-NBA שיחק עבור המאבריקס, מילווקי באקס וקליבלנד קאבלירס, בעיקר כשחקן ספסל, ותרם 5.1 נקודות ו-4.1 ריבאונדים בממוצע למשחק.

בפברואר 1988 נשלח על ידי הקאבלירס בטרייד לפיניקס סאנס, יחד עם קווין ג'ונסון וטיירון קורבין, בתמורה ללארי נאנס ומייק סנדרס. במהלך עונת ביסס את מעמדו כסנטר הפותח של הקבוצה, ובעונה העוקבת רשם שיאי קריירה של 10.5 נקודות ו-8.9 ריבאונדים למשחק, הוביל את כל שחקני הליגה עם 62.5% קליעה מהשדה, והעפיל עם הסאנס לגמר האזור המערבי בפעם השנייה ברציפות. בעונת סייע לפיניקס להעפיל לגמר ה-NBA בפעם השנייה בלבד בתולדותיה, ואף פתח בכל 24 משחקי הקבוצה בפלייאוף, לצדם של צ'ארלס בארקלי, ריצ'י דומאס, דן מארלי וקווין ג'ונסון. בסדרת הגמר עצמה הפסידו הסאנס בתוצאה 2–4 מול שיקגו בולס, אשר זכתה בתואר האליפות בפעם השלישית ברציפות.

בקיץ 1994 הועבר וסט בטרייד לדטרויט פיסטונס, במדיה שיחק בשתי העונות הבאות. בין השנים 1996–2000 שיחק עבור קליבלנד קאבלירס, אינדיאנה פייסרס, אטלנטה הוקס ופיניקס סאנס, עד לפרישתו ממשחק בסיום עונת . בעת פרישתו ממשחק ניצב במקום השני בתולדות ה-NBA באחוזי קליעה מהשדה, אחרי ארטיס גילמור, עם 58.0%. כמו כן ניצב במקום השני בתולדות פיניקס סאנס בסך חסימות בקריירה, אחרי לארי נאנס, עם 897 חסימות כשחקן הקבוצה.

==קריירת אימון וניהול==
בשנת 2001 מונה וסט לעוזרו של ג'נרל מנג'ר פיניקס סאנס, בראיין קולנג'לו, ובין השנים 2013–2015 שימש במועדון כעוזר מאמן, תחת המאמן הראשי ג'ף הורנסק. בסיום עונת עבר לתפקיד "מנהל קשרי שחקנים" ("Director of player relations") של הסאנס.

==קישורים חיצוניים==

==הערות שוליים==

קטגוריה:כדורסלנים אפרו-אמריקאים
קטגוריה:קנטקי: כדורסלנים
קטגוריה:כדורסלני אוניברסיטת אולד דומיניון
קטגוריה:בחירות דראפט של דאלאס מאבריקס
קטגוריה:כדורסלני דאלאס מאבריקס
קטגוריה:כדורסלני מילווקי באקס
קטגוריה:כדורסלני קליבלנד קאבלירס
קטגוריה:כדורסלני פיניקס סאנס
קטגוריה:כדורסלני דטרויט פיסטונס
קטגוריה:כדורסלני אינדיאנה פייסרס
קטגוריה:כדורסלני אטלנטה הוקס
קטגוריה:כדורסלני נבחרת ארצות הברית
קטגוריה:כדורסלנים אמריקאים
קטגוריה:מאמני כדורסל אמריקאים
קטגוריה:אמריקאים שנולדו ב-1960
תועלות לא ספציפיות של חיסונים

תועלות לא ספציפיות של חיסונים - חיסונים חושפים את הגוף למחלות ספציפיות בצורה מבוקרת וכך מכינים אותו להתמודדות עתידית מוצלחת עמן. ברם, מחקר החיסונים העלה<ref name=(2)></ref> ממצאים לפיהם לחיסונים תועלת נוספת, מעבר להתמודדות עם המחלה הספציפית שהוכנו כנגדה. נמצאו ראיות שלפחות לחיסונים מסוימים יש תועלת כזו. בין חיסונים אלו יש למנות את חיסון BCG, חיסון MMRV, החיסון העונתי לשפעת, החיסון לכלבת והחיסון נגד אבעבועות שחורות<ref></ref>.

בין התועלות שנמצאו: ירידה בת 30% בסיכוי ללקות באלצהיימר אצל מי שהתחסן בקביעות לשפעת<ref></ref>, ירידה בתמותה מכל הסיבות אצל ילדים שהתחסנו<ref></ref> וירידה באשפוזים עקב זיהומים<ref></ref>. חיסון BCG נועד לשמש נגד שחפת וניתן לילודים בעולם המתפתח. מתן החיסון בשלב מוקדם מקושר לירידה משמעותית בתמותת תינוקות ולהגנה מפני זיהום בדרכי הנשימה, אפילו עד כדי הורדת הסיכוי לתמותה במחצית ויותר<ref></ref>. לאחר התפרצות מגפת הקורונה, הועלתה האפשרות שיש קשר בין חיסון BCG להגנה מפני מחלת קורונה קשה, ושהבדלי תמותה בין מדינות יכולים להיות מיוחסים לשימוש בחיסון.<ref></ref><ref></ref><ref></ref><ref></ref> עם זאת, מחקרים מבוקרים שבחנו את יעילות חיסון BCG נגד קורונה לא הניבו תוצאות החלטיות.<ref></ref>

==הסבר תאורטי==

ההסבר התאורטי לתועלת המשנית של החיסון יכול להיות נעוץ בקיומה של מערכת חיסון מולדת אשר מומרצת בידי החיסון. הניו סיינטיסט תיאר זאת כך:<ref></ref>

==הערות שוליים==

קטגוריה:חיסונים
קרחון סלר

קרחון סלר (באנגלית: Seller Glacier) הוא קרחון בחוף פאלייר, במערב חצי האי האנטארקטי שבאנטארקטיקה.

אורכו של הקרחון 37 קילומטרים; ורוחבו 7 קילומטרים.

הקרחון זורם לכיוון מערב, ונשפך אל הדום הקרח פורסטר, צפונית בסמוך לפסגת פלינדרס.

== היסטוריה ==
=== גילוי ומיפוי הקרחון ===

הקרחון נסקר לראשונה באופן גס בעונת המחקר (הקיץ האוסטרלי) 1936–1937 על ידי המשלחת הבריטית אל ארץ גרהאם בפיקודו של ג'ון רידוך ריימיל.

הקרחון נסקר מחדש על ידי סקר שטחי חסות איי פוקלנד בשנת 1958.

=== מקור השם ===

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של ג'ון סלר (John Seller) - הידרוגרף ויצרן מצפנים.

שם זה ניתן, בדומה לשמו של קרחון איירי הסמוך, בהקשר של יצרן מצפנים.

== לקריאה נוספת ==

<div class="mw-content-ltr">• Mauri Pelto, [https://blogs.agu.org/fromaglaciersperspective/2019/10/31/ongoing-evolution-of-fleming-glacier-antarctica/ Ongoing Evolution of Fleming Glacier, Antarctica]</div>

<div class="mw-content-ltr">• Peter Friedl, Thorsten C. Seehaus, Anja Wendt, Matthias H. Braun, and Kathrin Höppner, [https://www.the-cryosphere.net/12/1347/2018/tc-12-1347-2018.pdf Recent dynamic changes on Fleming Glacier after the disintegration of Wordie Ice Shelf, Antarctic Peninsula], The Cryosphere, 12, 1347–1365, 2018 https://doi.org/10.5194/tc-12-1347-2018</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13549 קרחון סלר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=131414 קרחון סלר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=12997&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR קרחון סלר] באתר הגאזט האנטארקטי המשווה SCAR של ממשלת אוסטרליה
* [https://www.meteoblue.com/en/weather/current/seller-glacier_antarctica_6625024 מזג אוויר נוכחי מעודכן בקרחון סלר]
** [https://www.meteoblue.com/en/weather/14-days/seller-glacier_antarctica_6625024 תחזית מזג אוויר עדכנית ארוכת טווח עבור קרחון סלר]
** [https://www.meteoblue.com/en/weather/archive/yearcomparison/seller-glacier_antarctica_6625024 נתוני מזג אוויר היסטוריים עבור קרחון סלר]

== הערות שוליים ==

סלר
גבעות מאייר

גבעות מאייר (באנגלית: Mayer Hills) הם גבעות נמוכות, המכוסות ברובן קרח בארץ פאלמר, בחצי האי האנטארקטי, שבאנטארקטיקה.

שיא גובהן של הגבעות - 900 מטרים מעל פני הים.

הגבעות ממוקמות מדרום להדום הקרח פרוסטר, בין קרחון פרוספקט והר לאו.

== היסטוריה ==
=== גילוי ומיפוי הגבעות ===

הגבעות נסקרו לראשונה באופן גס מהקרקע על ידי המשלחת הבריטית אל ארץ גרהאם, אשר חקרה את האזור בעונת המחקר (הקיץ האוסטרלי) 1936–1937.

הגבעות נסקרו בשנית על ידי סקר שטחי חסות איי פוקלנד בשנת 1958.

=== מקור השם ===

שמן של הגבעות ניתן להן על ידי הוועדה המייעצת לשמות אנטארקטיים של בריטניה.

הגבעות נקראו על שמו של יוהאן טוביאס מאייר, מתמטיקאי ו אסטרונום גרמני שהתפרסם בתקופתו בזכות מחקריו על תנועת הירח וטבלאות נתוני המיקומים הירחיים המדויקות שחישב על בסיס מחקרים אלה. בטרם הייתה למכשיר הכרונומטר תפוצה רחבה, הטבלאות הירחיות של מאייר הן שהפכו את תהליך הניווט האסטרונומי בים למעשי (בעזרת שיטת המרחק הירחי), ולפיכך הייתה להן השפעה מרחיקה לכת על יכולת ההתמצאות של ימאים באוקיינוס.

טבלאותיו פורסמו על ידי האדמירליות הבריטית בשנת 1775.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:9607 גבעות מאייר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=128588 גבעות מאייר] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9196&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR גבעות מאייר] באתר הגאזט האנטארקטי המשווה SCAR של ממשלת אוסטרליה
* [https://mountainplanet.com/mountains/mayer-hills גבעות מאייר] באתר mountainplanet
* [http://distancebetween.info/mayer_hills מחשבון מרחקים - המרחק מגבעות מאייר לאתרים סמוכים]

== הערות שוליים ==

מאייר
הר לאו (אנטארקטיקה)

הר לאו או הר ליאו (באנגלית: Mount Leo; מילולית: הר אריה) הוא הר מבודד, בחוף פאלייר, בצד המערבי של חצי האי האנטארקטי, שבאנטארקטיקה.

גובהו של ההר 1,270 מטרים מעל פני הים; ההר הוא ההר ה-3,453 בגובהו באנטארקטיקה.

ההר ממוקם לגדתו הדרומית של הדום הקרח פורסטר.

מורדותיו הדרומיים של ההר סלעיים ותלולים.

== היסטוריה ==
=== גילוי ומיפוי ההר ===

ההר נסקר לראשונה באופן גס מהקרקע על ידי המשלחת הבריטית אל ארץ גרהאם, אשר חקרה את האזור בעונת המחקר (הקיץ האוסטרלי) 1936–1937.

ההר צולם מהאוויר על ידי משלחת החקר האנטארקטית רון בשנת 1947, ונסקר מחדש על ידי סקר שטחי חסות איי פוקלנד בשנת 1958.

=== מקור השם ===

שמן של הגבעות ניתן להן על ידי הוועדה המייעצת לשמות אנטארקטיים של בריטניה.

שמו של ההר תיאורי; להר צורה הדומה לאריה רובץ.

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:8717 הר לאו] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=127951 הר לאו] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=8346&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר לאו] באתר הגאזט האנטארקטי המשווה SCAR של ממשלת אוסטרליה

== הערות שוליים ==

לאו
לאו
נווין סואן פוק

נווין סואן פוק (ב: Nguyễn Xuân Phúc; נולד ב-20 ביולי 1954) הוא פוליטיקאי וייטנאמי, אשר כיהן כנשיא וייטנאם מ-5 באפריל 2021 עד להתפטרותו ב-17 בינואר 2023, שהתרחשה בשל פרשות שחיתות שונות. לפני כן כיהן כראש ממשלת וייטנאם בין השנים 2016–2021.

== ביוגרפיה ==
נווין סואן פוק נולד ב-20 ביולי 1954 בדרום וייטנאם. אמו ואחיו פעלו בוייטקונג. אחותו נהרגה בהפצצות אמריקאיות במסגרת מלחמת וייטנאם בשנת 1965. בשנת 1966 נהרגה גם אמו. נווין סואן פוק ברח לצפון וייטנאם בשנת 1967. בשנים 1973–1978 למד ניהול במכללות שונות בווייטנאם. הצטרף למפלגה הקומוניסטית של וייטנאם בנובמבר 1983. נווין סואן פוק החזיק במשרות ניהול שונות במשרדי הממשלה. בשנים 2011–2016 כיהן כסגן ראש הממשלה ובאפריל 2016 נבחר לכהן כראש הממשלה.

== קישורים חיצוניים ==

* 

קטגוריה:פוליטיקאים וייטנאמים
קטגוריה:ראשי ממשלות
קטגוריה:ילידי 1954
קולבי קייב

קולבי קייב (באנגלית: Colby Cave; 26 בדצמבר 1994 – 11 באפריל 2020) היה שחקן הוקי קרח מקצועני קנדי, ששיחק במדי בוסטון ברואינס ואדמונטון אוילרס מליגת ההוקי הלאומית (NHL).

== קריירה ==
=== נוער ===
קייב נולדה בצפון באטלפורד שבססקצ'ואן, שיחקה לראשונה באופן מקומי עם כוכבי באטלפורד בליגת ההוקי AAA של ססקצ'ואן מ-2009 עד 2011.<ref></ref>

הוא שיחק במדי הברונקוס משנת 2011 ובעונתו השלישית בקבוצה מונה לקפטן.<ref></ref> הוא המשיך בהתפתחותו בכך שהעלה את משחקו ההתקפי כמעט לקצב נקודה למשחק שסיים עם 70 נקודות ב-72 משחקים.<ref name="EP"></ref> לבסוף עורר את התעניינות קבוצת ה-NHL וחתם חוזה לשלוש שנים בבוסטון ברוינס ב-4 באפריל 2015.<ref></ref>

=== בוגרים ===
קייב בילה את רוב שלוש השנים הראשונות בקריירה המקצועית שלו עם פרובידנס ברוינס, מליגת ההוקי האמריקאית.<ref name="CBC"></ref> במהלך העונה האחרונה בחוזה שלו עם הברוינס בשנים 2017–2018, שיחק בליגת NHL לראשונה.<ref></ref> את הופעת הבכורה שלו ב-NHL, ערך לצד חברו לקבוצה הצעירה של ברונקוס לשעבר, ג'ייק דה ברוסק, בניצחון 1–2 על ויניפג ג'טס. לאחר מכן הוא הוחזר לפרובידנס בעקבות המשחק.<ref></ref>

ב-17 בדצמבר 2018, קייב הבקיע את שער הקריירה הראשון שלו ב-4:0 על מונטריאול קנדיינס.<ref></ref> הוא נשאר עם בוסטון בהמשך העונה. ב-15 בינואר 2019, עזב את הברוינס לאחר שזומן על ידי אנשי אדמונטון אוילרס.<ref></ref> לאחר 11 משחקים בשורות הקובצה הוא עבר לקבוצה מקליפורניה שמשחקת בליגת AHL.

== מותו==
קייב סבל מדימום מוחי בליל 6–7 באפריל 2020. הוא מת לאחר שהיה שרוי בתרדמת, בשעות המוקדמות של 11 באפריל, בבית החולים סאניברוק בטורונטו.<ref></ref>

== קישורים חיצוניים ==

== הערות שוליים==

קטגוריה:שחקני הוקי קרח קנדים
קטגוריה:קנדים שנולדו ב-1994
קטגוריה:קנדים שנפטרו ב-2020
ברהם צאלח

ברהם צאלח (בערבית: برهم صالح, בכורדית: بەرھەم ساڵح; נולד ב-12 ביולי 1960) הוא פוליטיקאי כורדי-עיראקי בולט, שכיהן כנשיא עיראק השמיני בין 2 באוקטובר 2018 ל-17 באוקטובר 2022. כיהן גם כראש ממשלת כורדיסטן העיראקית.

== ביוגרפיה ==
ברהם צאלח נולד ב-12 ביולי 1960 בסולימאניה שבכורדיסטן העיראקית. בגיל 16 הצטרף לתנועה הלאומית הכורדית. הוא נעצר פעמיים למשך 43 יום בשנת 1979 בשל פעילותו הפוליטית. לאחר שחרורו סיים את בית הספר התיכון ועזב את עיראק לממלכה המאוחדת כדי לברוח מרדיפות מתמשכות. בשנת 1983 צאלח סיים את לימודיו באוניברסיטת קארדיף וקיבל תואר ראשון בהנדסה אזרחית ובניה. הוא המשיך ללמוד ובשנת 1987 סיים את לימודי הדוקטורט בסטטיסטיקה ויישומי הנדסת מחשב באוניברסיטת ליברפול.

צאלח נבחר להנהגת האיחוד הפטריוטי הכורדי לאחר מלחמת המפרץ וייצג את המפלגה בארצות הברית. לאחר נפילת המשטר של סדאם חוסיין בשנת 2004 התמנה צאלח לכהן כסגן ראש ממשלת עיראק, ובשנה שלאחר מכן כיהן גם כשר התכנון.

בשנת 2009 נבחר לכהן כראש ממשלת כורדיסטן העיראקית ברוב של 59 מושבים בפרלמנט (מתוך 111), והחליף את נצ'רוואן ברזאני. בתקופה זו התרחשו עימותים רבים בין הממשלה לאופוזיציה המקומית, דבר אשר החזיר את בראזני לשלטון בשנת 2012 ובכך צאלח שב לאופוזיציה.

באוקטובר 2018 נבחר ברוב גדול לנשיא עיראק. מספר חודשים לאחר מכן גינה קשות את המתקפה הטורקית על כורדיסטן הסורית וכן את מתקפת הטילים בארביל.

== חיים אישיים ==
צאלח נשוי ואב לשני ילדים.

== קישורים חיצוניים ==

* 

קטגוריה:נשיאי עיראק
קטגוריה:כורדיסטן העיראקית: פוליטיקאים
קטגוריה:בוגרי אוניברסיטת קארדיף
קטגוריה:שרי ממשלת עיראק
קטגוריה:ילידי 1960
ארתור הולנד

סר ארתור אדוארד אוולינג הולנד (באנגלית: Sir Arthur Edward Aveling Holland; 13 באפריל 1862 – 7 בדצמבר 1927) היה גנרל בצבא הבריטי ופוליטיקאי מטעם המפלגה השמרנית.

== קריירה צבאית ==
הולנד נולד ב-13 באפריל 1862, והיה בנו של מייג'ור גנרל בוצ'ר, בוצ'ר שינה את שם משפחתו להולנד בשנת 1910.<ref name="times">[http://www.mkheritage.co.uk/cv/docs/chronicles/holland1927.html Obituary: General Sir Arthur Holland MP] The Times, 8 December 1927</ref> הולנד התגייס לרגימנט הארטילריה המלכותי בשנת 1880.<ref name="lh">[http://www.kcl.ac.uk/lhcma/locreg/HOLLAND3.shtml Liddell Hart Centre for Military Archives]</ref> הוא שירת במלחמת הבורים השנייה ואז הפך לעוזר המזכיר הצבאי של המושל והמפקד הראשי של מלטה בשנת 1903 לפני שמילא תפקיד דומה במשרד המלחמה משנת 1910. בשנת 1912 מונה למפקד האקדמיה הצבאית המלכותית בווליץ'. הוא שירת גם במלחמת העולם הראשונה והפך למפקד רגימנט הארטילריה המלכותי של הדיוויזיה ה-8, ובתפקיד זה השתתף בקרב על נווה שאפל במרץ 1915. ביולי 1915 הוא הפך למפקד התותחנים המלכותי של הקורפוס ה-7, ובספטמבר 1915 התמנה למפקד הדיוויזיה ה-1. לאחר מכן הוא שימש כמפקד התותחנים המלכותי של הארמייה השלישית מיוני 1916 וכמפקד הקורפוס ה-1 בפברואר 1917 לפני שפרש בשנת 1920.

== חבר פרלמנט ==
הוא היה חבר הפרלמנט של נורת'המפטון משנת 1924 עד מותו בשנת 1927.<ref name="lh">[http://www.kcl.ac.uk/lhcma/locreg/HOLLAND3.shtml Liddell Hart Centre for Military Archives]</ref> ולאחר מותו זכה בבחירות המועמד של מפלגת הלייבור ססיל מלון.

== משפחתו ==
ארתור הולנד התחתן עם מרי קייט דובל; הייתה להם בת אחת.<ref name="times">[http://www.mkheritage.co.uk/cv/docs/chronicles/holland1927.html Obituary: General Sir Arthur Holland MP] The Times, 8 December 1927</ref> הוא נפטר בשנת 1927 ונקבר בבית העלמין בגריניץ'.<ref name="LGO"></ref>

== הערות שוליים ==

קטגוריה:גנרלים בריטים במלחמת העולם הראשונה
קטגוריה:מפקדי גייסות בצבא בריטניה במלחמת העולם הראשונה
קטגוריה:המסדר הוויקטוריאני המלכותי: חברים
קטגוריה:מעוטרי אות השירות המצוין
קטגוריה:מסדר האמבט: אבירים וגבירות מפקדים
קטגוריה:בריטים שנולדו ב-1862
קטגוריה:בריטים שנפטרו ב-1927
שובי אל ביתי

שובי אל ביתי הוא סינגל של ההרכב המוזיקלי הישראלי הפרויקט של עידן רייכל שהוקלט על ידי הזמר הישראלי אילן דמתי. השיר יצא לאור בספטמבר 2005, כסינגל החמישי והאחרון מתוך האלבום "ממעמקים", על ידי חברת התקליטים הליקון.

== רקע וכתיבה ==
השיר נכתב והולחן על ידי עידן רייכל והופק על ידי רייכל וגלעד שמואלי, בדומה לשאר שירי האלבום. השיר הוא בסגנון מוזיקת עולם אשר מאפיין שירים נוספים מתוך האלבום. בתחילת השיר, מופיע קטע ספוקן באמהרית המבוצע על ידי יוסי ואסה.

הסינגל עצמו כולל בתוכו את הבי-סייד "ביום שבת" אשר בוצע על ידי סרג'יו בהמס, ונכלל גם כן באלבום.

== הצלחה ==
השיר הגיע למקום ה-3 במצעד השבועי של רשת ג' תוך ששהה שם במשך 10 שבועות, אך לא הצליח להיכנס למצעד השנתי של התחנה.

נכון לינואר 2023, מונה הצפיות של השיר באתר יוטיוב עומד על כ־9.9 מיליון. כמו כן, מונה ההשמעות של השיר ברשת הזרמת המדיה ספוטיפיי עומד על כ-700 אלף.<ref></ref>

== רשימת רצועות ==

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990051023850205171/NLI לדף השיר] באתר הספרייה הלאומית

== הערות שוליים ==

קטגוריה:שירי הפרויקט של עידן רייכל
קטגוריה:שירים בעברית
קטגוריה:שירים באמהרית
קטגוריה:שירים מרובי שפות
קטגוריה:שירים שנכתבו על ידי עידן רייכל
קטגוריה:שירים שהולחנו על ידי עידן רייכל
קטגוריה:סינגלים בהוצאת הליקון
מייקל בארקר

מייקל ג'ורג' הנרי בארקר (באנגלית: Michael George Henry Barker; 15 באוקטובר 1884 – 21 במאי 1960) היה קצין של הצבא הבריטי שלחם בשתי מלחמות העולם, בעיקר כמפקד הקורפוס ה-1 במהלך המערכה על צרפת ועל ארצות השפלה במאי 1940.

== ביוגרפיה ==
=== ראשית חייו ===
מייקל בארקר נולד ב-15 באוקטובר 1884 בוולס שבסומרסט. הוא התגייס לצבא הבריטי כסגן משנה בגדוד ה-4 (מיליציה), רגימנט מזרח סארי ב-28 בפברואר 1902, ושירת עם גדוד זה בדרום אפריקה במלחמת הבורים השנייה, וחזר לביתו באוקטובר 1902. לאחר שובו, הוא נהיה קצין קבע ברגימנט לינקולנשייר בשנת 1903.<ref name="British Army officers"></ref> הוא שירת לאורך כל מלחמת העולם הראשונה עם רגימנט לינקולנשייר וזכה באות השירות המצוין (DSO) בשנת 1917, וסיים את המלחמה בשנה שלאחר מכן כלוטננט קולונל.<ref name="Smart21">Smart, p. 21</ref>

=== בין המלחמות ===
זמן קצר לאחר תום המלחמה הוא למד במכללה לפיקוד ומטה, קיימברלי, ומאוחר יותר פיקד על גדוד 2, רגימנט יורק ולנקסטר מ-1927 עד 1931, בטרם הועלה לדרגת בריגדיר כקצין מטה של הפיקוד המזרחי.<ref name="Smart21">Smart, p. 21</ref> הוא הפך למנהל הגיוס והארגון במשרד המלחמה בשנת 1936<ref name="British Army officers"></ref> ולמפקד הכוחות הבריטים בפלסטינה ובעבר הירדן בשנת 1939, במהלך השלבים האחרונים של המרד הערבי בארץ ישראל.<ref></ref>

=== מלחמת העולם השנייה ואחריתו ===
במהלך מלחמת העולם השנייה הוא כיהן כמפקד הקורפוס ה-1 מאפריל 1940, לפני שהוחלף בשלבים האחרונים של קרב דנקירק על ידי גנרל הרולד אלכסנדר, שהיה מפקד הדיוויזיה ה-1. על פי אלן ברוק מפקד הקורפוס ה-2 הוא סבל מהתמוטטות עצבים, ולא תפקד במהלך הקרבות.

קצין שהיה כפוף לו, מונטגומרי, העיר כי "רק משוגע ייתן קורפוס לבארקר." שירותו הצבאי הפעיל הסתיים, והוא שירת כשנה כראש פיקוד אלדרשוט לפני שפרש מהצבא בהמשך אותה שנה.<ref name="British Army officers"></ref>

בארקר נפטר בשנת 1960, בן 75 בקולצ'סטר, אסקס.

== חיים אישיים ==
בארקר התחתן עם ברברה מוד בנטל באסקס באוקטובר 1914.<ref>https://www.britishnewspaperarchive.co.uk/viewer/bl/0000322/19141009/036/0004</ref> הוא היה אביו של מייקל ג'ון יוסטס בארקר (1915–1995), שהפך בין היתר לסוחר מלח, והיה, לכאורה, אהובו של סטיבן ספנדר, ובהמשך, ויסטן יו אודן במשך תקופה במלחמת העולם השנייה. "ג'ק", כידוע, כתב אוטוביוגרפיה, "לא נאנק שם!", שפורסם בשנת 1962.<ref>http://audensociety.org/14newsletter.html#P55_34293</ref>

== קישורים חיצוניים ==

== הערות שוליים ==

קטגוריה:קצינים בריטים במלחמת העולם הראשונה
קטגוריה:גנרלים בריטים במלחמת העולם השנייה
קטגוריה:מפקדי גייסות בצבא בריטניה במלחמת העולם השנייה
קטגוריה:קצינים בלגיון הכבוד
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:ילידי 1884
קטגוריה:בריטים שנפטרו ב-1960
אמאדו גון קוליבאלי

אמאדו גון קוליבאלי (; 10 בפברואר 1959 באביג'אן – 8 ביולי 2020) היה פוליטיקאי וכלכלן מחוף השנהב, שכיהן כראש ממשלתה.

הוא שימש מזכ"ל נשיאות המדינה תחת הנשיא אלאסן ואטארה בשנים 2011–2017 וכחבר הפרלמנט בשנים 1995–2000. בשנים 2002–2010 כיהן קוליבלי כשר החקלאות. קוליבלי מונה לראש הממשלה בינואר 2017. ממשלתו מנתה כ-28 שרים - פחות מאשר הממשלות הקודמות במדינה. ביולי 2018 הקים את הממשלה החדשה. הוא היה מיועד להיות מועמד לנשיאות המדינה, בבחירות העתידות להתקיים באוקטובר 2020.

בשנת 2017 מונה קוליבלי גם כחבר במועצת הנגידים בקרן המטבע הבינלאומית ובבנק העולמי.

ב-2012 עבר ניתוח בלבו. ב-2020 שהה תקופה ארוכה בצרפת לצורך בדיקת רפואיות וב-2 ביולי שב לחוף השנהב. ב-8 ביולי, חש ברע במהלך ישיבת ממשלה ומת בבית החולים שאליו פונה.

== קישורים חיצוניים ==

==הערות שוליים==

קטגוריה:פוליטיקאים איבוארים
קטגוריה:ראשי ממשלות
קטגוריה:כלכלנים איבוארים
קטגוריה:ילידי 1959
קטגוריה:נפטרים ב-2020
הקורפוס הראשון (בריטניה)

הקורפוס הראשון של הצבא הבריטי היה קורפוס בריטי אשר הוקם במהלך מלחמת העולם הראשונה והתקיים עד לשנת 1994.

==היסטוריה==
===המלחמות הנפוליאוניות===
במהלך קרב ווטרלו הוקם הקורפוס הבריטי ה-1, אשר היה בפיקודו של וילם, נסיך אורנז', ולאחר פציעתו של הנסיך הועבר לפיקודו של ג'ון בינג, רוזן סטרפורד הראשון.

===המאה ה-19===
במהלך המאה ה-19 לא התקיים הקורפוס כמסגרת קבועה, אלא רק כמבנה אד-הוק לצורך תרגילים צבאיים. במהלך מלחמת הבורים היה הקורפוס בפיקודו של רדוורס בולר, אולם הוא לא פעל כיחידה צבאית אחת, אלא יחידותיו פעלו במפוזר.

===מלחמת העולם הראשונה===
בפרוץ מלחמת העולם הראשונה כלל חיל המשלוח הבריטי 2 קורפוסים; ה-1 בפיקודו של דאגלס הייג וה-2 בפיקודו של הוראס סמית'-דוריאן. הקורפוס ה-1 לחם בקרבות השונים במהלך המלחמה כחלק מהארמייה הראשונה, ובספטמבר 1918 הועבר תחת פיקוד הארמייה החמישית, עמה לחם עד סוף המלחמה, תחת פיקודו של ארתור הולנד. לאחר המלחמה פורק הקורפוס.

===מלחמת העולם השנייה===
עם פרוץ מלחמת העולם השנייה הוקם הקורפוס מחדש בפיקודו של ג'ון דיל, ונשלח לצרפת כחלק מחיל המשלוח הבריטי. במהלך המערכה על צרפת ועל ארצות השפלה לחם הקורפוס בפיקודו של מייקל בארקר, אולם לאחר התמוטטותו של בארקר, הוא הוחלף על ידי הרולד אלכסנדר. לאחר שחזר לאנגליה נשאר הקורפוס בבריטניה, בדרום יורקשייר כחלק מפיקוד הצפון על מנת להדוף פלישה גרמנית לבריטניה. 

באוגוסט 1943, קיבל ג'ון קרוקר את הפיקוד על הקורפוס, שהיה חלק מהארמייה השנייה בפיקודו של מיילס דמפסי, שהתכוננה למבצע אוברלורד.

במהלך הפלישה לנורמנדי פיקד קרוקר על הכוחות בשני חופי נחיתה; חוף ג'ונו וחוף סורד, ועל הכוחות של הדיוויזיה המוטסת ה-6 (מבצע טונגה). העיר קן לא נפלה כמתוכנן ב-6 ביוני 1944, ובשל כך ניטש עליה קרב עקוב מדם במשך חודשיים, שבמסגרתו היה מעורב הקורפוס ה-1 במבצע צ'רנווד, בין היתר. הקורפוס הוצב תחת הארמייה הראשונה תחת הארי קריראר באוגוסט 1944. היא פנתה אל נהר הסן והשתתפה ב"ניקיון" הפחות זוהר פחות לאורך החוף הצרפתי ומאוחר יותר בבלגיה. בסוף המלחמה, ב-8 במאי 1945 עמד הקורפוס על גדות אוד מאס בדרום הולנד מול הארמייה ה-25 הגרמנית.

===לאחר המלחמה===
לאחר המלחמה פורק הקורפוס בשנת 1947, אולם בשנת 1951 הוקם הקורפוס מחדש והוצב בגרמניה, כחלק מארמיית הריין הבריטית. לאחר סיום המלחמה הקרה בראשית שנות ה-90 של המאה ה-20 הוחלט על פירוק הקורפוס, ובשנת 1994 פורק הקורפוס.

==קישורים חיצוניים==
* [http://www.ibiblio.org/hyperwar/UN/UK/UK-NWE-Flanders/ הקורפוס ה-1 במלחמת העולם השנייה]

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:גייסות בצבא בריטניה
קטגוריה:גייסות בריטיים במלחמת העולם השנייה
קטגוריה:גייסות בריטיים במלחמת העולם הראשונה
נתנאל הלוי (אדוני)

הרב נתנאל הלוי (אדוני) (מאות 16–17), רב דיין ומקובל, בכורדיסטן.

==ביוגרפיה==
הרב נתנאל נולד למשפחת אדונים-הלוי, משפחת לווים מיוחסת על אשר על אבותיה נמנו חכמים כגון דונש בן לברט, דונש בן תמים ולדעת חלק מן החוקרים אף רב סעדיה גאון ורבי יצחק בן שלמה הישראלי.

מעט פרטים ידועים לנו אודותיו. שנת לידתו אינה ידועה. בראשית חייו, נמנה בין חכמיה של העיר ברזאן בכורדיסטן. לאחר שלמד תורה וש"ס. השתלם בתורת הקבלה, ועד מהרה התפרסם בכל סביבתו כמקובל גדול. מקרוב ומרחוק היו מגיעים אליו להיושע, בעקבות כך זכה לכינוי "באבו סבא", כלומר האב הזקן. מפאת כבוד תורתו הוא כונה בפשטות "אדוֹניִ", שם שדבק ביורשיו לתפקיד הרבנות.

כפי הנראה, עזב הרב נתנאל את ברזאן, והעתיק את מגוריו לעיר עמדיה. שם כיהן כרב העיר ואב בית הדין שלה. בנוסח ההשכבה של יהודי עמדיה, נזכר בראש החכמים וכונה: "הדיין המצוין הח' הנעלה כמוד מורנו ורבינו חכם נתנאל הלוי. 
הייתה לו ספריה גדולה ובה אוסף נדיר של ספרים וכתב יד עתיקים. בצוואתו כתב שספריה זו תהיה נחלת הכלל, וכל הרוצה לבוא להתלמד בה - ברוך יהיה. 

לנתנאל היו שני בנים ומספר בנות. אחד מבניו, הרב שמואל ברזאני (אדוני) התפרסם בין גדולי הרבנים בכורדיסטן. בנו השני יצחק שימש גם הוא ברבנות.

נכדתו מצד בנו שמואל, הייתה הרבנית אסנת ברזאני וכונתה התנאית אסנת, בשל ידיעותיה הרבות בתורה ובקבלה, ובשל הניסים שחוללה. כשנפטר בעלה עמדה בראש הישיבה, שהקים אביה, ועמדה בקשר עם גדולי חכמי תקופתה.

הרב נתנאל, על אף שמצד עצמו היה צאצא של משפחה רבנית, נחשב מי שיסד את שושלת הרבנים לבית ברזאני. צאצאי משפחת ברזאני שימשו בין ראשי הציבור בעיראק וכורדיסטן במשך מאות שנים. כמה מבניה היו רבניה הראשיים של יהודי בבל, אבות בתי דין, רבני ערים, שוחטים, פייטנים ומחברי ספרים.

==לקריאה נוספת==
* יוסף פנואל (ריבלין), מעשה בחכם רבי שמואל בן רבי נתנאל הלוי באבו סבה, המזרח, שנה ב', גל' א, עמ' 11.
* מאיר בניהו, [http://www.ybz.org.il/?CategoryID=747&ArticleID=4177#.XpI28eRvbIU רבי שמואל ברזאני ראש גולת כורדיסתאן], ספונות ט, עמ' כג - קכה.
* הרב משה הלל זרי, בית שמואל - תולדות חייו של ר' שמואל אדוני ברזאני, בתוך: כתבי ר' שמואל אדוני, מכון אהלי אברהם יעקב, תשס"ג.

קטגוריה:רבנים כורדים
קטגוריה:משפחת ברזאני
אלברט גזל

אלברט גזל (נולד ב-14 בדצמבר 1949) הוא כדורגלן עבר ישראלי, ששיחק בעמדת הקשר. את מרבית הקריירה עשה בקבוצת מכבי נתניה, שעמה זכה בארבע אליפויות ובגביע היחיד שבו זכתה הקבוצה.

==קריירה==
גזל נולד במצרים ועלה עם משפחתו לישראל בגיל חודש. בגיל 11 החל את דרכו במחלקת הילדים של מכבי נתניה. את הבכורה בקבוצה הבוגרת ערך בגיל 16 במחזור הסיום של עונת 1965/1966. בשנת 1968 היה חלק מנבחרת הנוער שלקחה חלק בגביע אסיה לנוער והגיעה עד לחצי הגמר במשחקים שנערכו בסיאול. שנה לאחר מכן היה שותף למשחקים שהתקיימו בבנגקוק, שבהם הגיעה הנבחרת למקום הרביעי.

בעונת 1970/1971 היה שותף לזכייה הראשונה באליפות בתולדות הקבוצה. בשנת 1972 פנה גזל בדרישות כספיות לקבוצה, כולל סיוע ברכישת דירה. על רקע זה הפסיק בשלב מסוים את פעילותו בקבוצה ואף פתח במגעים עם קבוצת "רד סטאר" הצרפתית, אך בסופו של דבר השתכנע להישאר בקבוצה. בעונת 1973/1974 זכה עם הקבוצה באליפות בפעם השנייה, ובהמשך זכה בתואר עוד פעמיים. גזל היה שותף לזכייה בדאבל לאחר ניצחון בגמר הגביע על בני יהודה.

במהלך עונת 1981/1982 עבר למכבי יפו ולקראת סיום העונה פרש ממשחק פעיל.

בנו, רביד גזל, היה גם הוא כדורגלן ומשמש כעוזר מאמן.

==תארים==
*אליפות (4): 1970/1971, 1973/1974, 1977/1978, 1979/1980
*גביע המדינה (1): 1977/1978

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:כדורגלני מכבי יפו
קטגוריה:ישראלים ילידי מצרים
קטגוריה:עולים לאחר קום המדינה: 1948–1950
קטגוריה:ישראלים שנולדו ב-1949
ויליאם ראמסדן

ויליאם האוולוק צ'פלין ראמסדן (באנגלית: William Havelock Chaplin Ramsden; 3 באוקטובר 1888 – 16 בדצמבר 1969) היה קצין בכיר בצבא הבריטי במהלך מלחמת העולם השנייה.

== ביוגרפיה ==
=== ראשית חייו ===
ראמסדן נולד בצ'סטר, צ'שייר, אנגליה, ב-3 באוקטובר 1888, והיה בנם של הכומר הנרי פלומפטר ראמדסן ואתל פרנסס אליס האוולוק, ויליאם ראמסדן התחנך במכללת באת' ובמכללה הצבאית המלכותית, סנדהורסט, שם הוסמך כסגן משנה ברגימנט מערב הודו ב-5 באוקטובר 1910.<ref name="Smart260">Smart, p. 260</ref><ref name="lh">[http://www.kcl.ac.uk/lhcma/locreg/RAMSDEN.shtml Liddell Hart Centre for Military Archives]</ref> ראמסדן הועלה לדרגת סגן ב-2 באוקטובר 1912, ושירת במלחמת העולם הראשונה עם הגדוד השני של הרגימנט שלו, תחילה בקמרון ובניגריה עם הגדוד שלו, ולאחר מכן, מ-19 במרץ 1916, כקפטן ברגימנט מזרח יורקשייר. הוא שירת עם הגדוד בחזית המערבית, בצרפת ובבלגיה, שם הוענק לו עיטור הצלב הצבאי, וב-16 בפברואר 1918 הוא הועלה לדרגת מייג'ור. ב-22 בינואר 1918 הוא נישא לכריסטין אדלאייד בולדווין, בתו של ג'יימס יסקומב בולדווין.

=== בין המלחמות ===
בין המלחמות נשאר ראמסדן בצבא הבריטי, והגיע לדרגת לוטננט קולונל בשנת 1933, ומונה למפקד הגדוד הראשון, רגימנט המפשייר בשנת 1936.<ref name="lh">[http://www.kcl.ac.uk/lhcma/locreg/RAMSDEN.shtml Liddell Hart Centre for Military Archives]</ref> הוא היה בשירות פעיל במבצעים בוזיריסטן ובארץ ישראל בתקופה זו, ולאחר מכן הוא המשיך מונה למפקד אזור מערב לנקשייר בשנת 1939.

=== מלחמת העולם השנייה ===
ראמסדן לחם במלחמת העולם השנייה, ופיקד על חטיבת החי"ר ה-25 במהלך הלחימה בצרפת במאי 1940 כחלק מחיל המשלוח הבריטי (BEF).<ref name="lh">[http://www.kcl.ac.uk/lhcma/locreg/RAMSDEN.shtml Liddell Hart Centre for Military Archives]</ref> ב-12 בדצמבר 1940 הוא הועלה לדרגת מייג'ור גנרל ומונה למפקד הדיוויזיה ה-50 (נורת'מבריה). הדיוויזיה, שעזבה את אנגליה באמצע שנת 1941, נלחמה היטב בצפון אפריקה בשנה שלאחר מכן. הוא מונה למפקד הקורפוס ה-30 ביולי 1942, תפקיד אותו הוא מילא עד ספטמבר 1942. בשובו לאנגליה הוא קיבל את הפיקוד הוותיק של ברנרד לו מונטגומרי, הדיוויזיה ה-3, בדצמבר 1942, כשהוא ממלא תפקיד זה עד דצמבר 1943, כאשר מונה במקומו טום רני. מתחילת 1944 הוא נשלח לסודאן והפך למפקד כוח ההגנה הסודני, שהפך מאוחר יותר לפיקוד הכוחות הבריטיים בסודאן ובאריתריאה. הוא פרש מהצבא בשנת 1945, ומת במחנה אלדרשוט ב-16 בדצמבר 1969.

== הערות שוליים ==

קטגוריה:קצינים בריטים במלחמת העולם הראשונה
קטגוריה:גנרלים בריטים במלחמת העולם השנייה
קטגוריה:מפקדי גייסות בצבא בריטניה במלחמת העולם השנייה
קטגוריה:מעוטרי הצלב הצבאי
קטגוריה:בוגרי המכללה הצבאית המלכותית בסנדהרסט
קטגוריה:מפקדים במסדר האימפריה הבריטית
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:בריטים שנולדו ב-1888
קטגוריה:בריטים שנפטרו ב-1969
טום רני

תומאס גורדון רני CB DSO MBE (באנגלית: Thomas Gordon Rennie; 3 בינואר 1900 – 24 במרץ 1945) היה קצין בצבא הבריטי שפיקד על כוחות במלחמת העולם השנייה ונהרג בפעולה לקראת סוף המלחמה במרץ 1945.

== ביוגרפיה ==
רני נולד בעיר פוג'ואו שבסין ב-3 בינואר 1900, והתחנך בבית הספר לורטו ובמכללה הצבאית המלכותית בסנדהרסט. הוא הוסמך כקצין ברגימנט המשמר השחור (חטיבת ההיילנדים המלכותית) ב-16 ביולי 1919, ובשנים 1933–1934 הוא למד במכללה לפיקוד ומטה, קימברלי. במלחמת העולם השנייה הוא נטל חלק במהלך המערכה על צרפת, נלקח בשבי בסן-ולרי-אן-קאס במהלך השלבים האחרונים של המערכה על צרפת ועל ארצות השפלה ביוני 1940, אך נמלט תשעה ימים מאוחר יותר. הוא התמנה למפקד הגדוד ה-5, רגימנט המשמר השחור (חטיבת ההיילנדים המלכותית) בשנת 1942, והוביל את הגדוד בקרב אל-עלמיין השני באוקטובר 1942, ולאחר מכן מונה למפקד חטיבת הרגלים ה-154 והוביל אותה במהלך פלישת בעלות הברית לסיציליה ביולי 1943.
תומאס רני בודק מפה עם קצינים אחרים במפקדת הדיוויזיה במהלך תרגיל, 1 במאי 1944.
בדצמבר 1943 התמנה למפקד הדיוויזיה ה-3, עמה נטל חלק בפלישה לנורמנדי ביוני 1944. לאחר מכן התמנה למפקד הדיוויזיה ה-51 (היילנד), אולם במרץ 1945, לאחר שחצה את הריין, נהרג מירי מרגמה.

הוא קבור בבית העלמין של יער רייכסוולד.<ref></ref>

== קישורים חיצוניים ==

* 

== הערות שוליים ==

קטגוריה:גנרלים בריטים במלחמת העולם השנייה
קטגוריה:המערכה בנורמנדי: אישים
קטגוריה:חברים במסדר האימפריה הבריטית
קטגוריה:בוגרי המכללה הצבאית המלכותית בסנדהרסט
קטגוריה:מסדר האמבט: עמיתים
קטגוריה:מעוטרי אות השירות המצוין
קטגוריה:אנשי צבא בריטים שנהרגו במלחמת העולם השנייה
קטגוריה:בריטים שנולדו ב-1900
קטגוריה:בריטים שנפטרו ב-1945
The Art of Love

The Art of Love (בעברית: אָמָּנוּת הָאַהֲבָה) הוא אלבום האולפן השמיני של הזמרת-יוצרת הגרמנייה סנדרה.<ref name=":0"></ref> הוא יצא לאור ב-23 בפברואר 2007, במטרה חברת התקליטים וירג'ין רקורדס.<ref name=":0" /> מתוך האלבום יצאו שני סינגלים: "The Way I Am" ו-"What Is It About Me".<ref name=":2"></ref><ref name=":1"></ref>

האלבום הגיע למקום השישה-עשר במצעד האלבומים שבגרמניה.<ref></ref>

== רקע וקידום ==
בינואר 2007, הוציאה סנדרה את הסינגל המוביל מתוך האלבום "The Way I Am".<ref name=":1" /> הוא זכה להצלחה נאה בעיקר בפולין וגרמניה – הצלחתו התבטאה במצעדי האיירפליי, אך לא הייתה דומיננטית.<ref name=":1" /> במאי 2007, יצא לאור הסינגל השני "What Is It About Me", שזכה להצלחה נאה בגרמניה, בדומה לסינגל הראשון מהאלבום.<ref name=":2" />

לבסוף, לקראת אוקטובר 2007, יצא לאור הסינגל השיווקי "All You Zombies", שזכה להצלחה רבה בפולין – זוהי גרסת כיסוי.

== רשימת רצועות ==

== מיקומי שיא ==

== נתוני מכירות ==
{| class="wikitable sortable"
!אזור
!הסמכה
!יחידות שהוסמכו/מכירות
|-
! רוסיה (NFPF)<ref></ref>
| זהב
| 10,000
|-
| colspan="3" |<small>* נתוני מכירות המבוססים על הסמכה בלבד.</small><small>^ נתוני משלוחים המבוססים על הסמכה בלבד.</small><small> נתוני מכירות + סטרימינג המבוססים על הסמכה בלבד.</small>
|}

== קישורים חיצוניים ==

== הערות שוליים ==

קטגוריה:אלבומי 2007
קטגוריה:אלבומי סנדרה
קטגוריה:אלבומים באנגלית
קטגוריה:אלבומי חברת וירג'ין רקורדס
הקורפוס העשירי (בריטניה)

הקורפוס העשירי של הצבא הבריטי היה קורפוס בריטי אשר במהלך מלחמת העולם הראשונה לחם בחזית המערבית, ובמהלך מלחמת העולם השנייה לחם במערכה במדבר המערבי במערכה בתוניסיה בפלישת בעלות הברית לסיציליה ובזירה האיטלקית.

==היסטוריה==
===מלחמת העולם הראשונה===
הקורפוס הוקם בצרפת ביולי 1915 בפיקודו של תומאס מורלנד. הקורפוס נכלל כחלק מהארמייה השנייה של חיל המשלוח הבריטי. ב-1916 הוא השתתף בקרב על הסום, וב-1917 לחם בקרב אראס, וב-1918 במתקפת מאה הימים. הקורפוס המשיך לפעול גם אחרי סיום המלחמה, ופורק ב-1919.

===מלחמת העולם השנייה===
בשנת 1940 הוקם הקורפוס מחדש, והוא הוצב בסוריה תחת פיקודו של ויליאם הולמס. באוגוסט 1942 מונה הרברט למסדן למפקד הקורפוס, לאחר שבריאן הורוקס דחה את הצעתו של ברנרד מונטגומרי מפקד הארמייה השמינית לפקד על הקורפוס ה-10, והמליץ על למסדן כמתאים ביותר. במהלך קרב אל עלמיין השני התגלעו חיכוכים קשים בינו לבין מונטגומרי, כאשר למסדן סירב לתקוף בטענה שכוחותיו חלשים מדי. בשל כך, בדצמבר 1942 הדיח מונטגומרי את למסדן מהפיקוד ומינה את הורוקס לתפקיד. במרץ 1943 הצטיין הורוקס בפיקוד על הקורפוס בקרב על קו מארת בדרום תוניסיה. הקורפוס ביצע תנועת איגוף שאילצה את הגרמנים והאיטלקים לסגת באבדות כבדות. באפריל 1943 מונה ברנרד פרייברג למפקד הקורפוס, ובאוגוסט אותה שנה מונה ריצ'רד מקרירי למפקד הקורפוס, ולחם עמו בפלישה לאיטליה, ובקרב מונטה קאסינו. בנובמבר 1944 מונה ג'ון האוקסוורת' למפקד הקורפוס, ופיקד עליו במהלך מתקפת האביב של בעלות הברית בצפון איטליה, אשר הביאה לסיום המלחמה בזירה האיטלקית. עם סיום המלחמה הוחזרו חיילי הקורפוס לבריטניה, והקורפוס פורק.

==מפקדים==
===מלחמת העולם הראשונה===
* תומאס מורלנד (יולי 1915 – אפריל 1918)
* ויליאם פייטון (מאי 1918 – יוני 1918)
* רג'ינלד סטפנס (יוני 1918 – עד הפירוק)

===מלחמת העולם השנייה===
* ויליאם הולמס (יוני 1940 – אוגוסט 1942)
* הרברט למסדן (אוגוסט 1942 – דצמבר 1942)
* בריאן הורוקס (דצמבר 1942 – אפריל 1943)
* ברנרד פרייברג (אפריל 1943 – מאי 1943)
* ריצ'רד מקרירי (אוגוסט 1943 – אוקטובר 1944)
* ג'ון האוקסוורת' (נובמבר 1944 – מאי 1945)

קטגוריה:עוצבות בריטיות שלחמו בחזית המערבית במלחמת העולם הראשונה
קטגוריה:זירת המזרח התיכון במלחמת העולם השנייה
קטגוריה:גייסות בריטיים במלחמת העולם השנייה
קטגוריה:גייסות בריטיים במלחמת העולם הראשונה
Back to Life (אלבום)

Back to Life (בעברית: בַּחֲזָרָה לַחַיִּים) הוא אלבום האולפן התשיעי של הזמרת-יוצרת הגרמנייה סנדרה.<ref name=":0"></ref> הוא יצא לאור ב-27 במרץ 2009, בהוצאת חברת התקליטים וירג'ין רקורדס.<ref name=":0" /> מתוך האלבום יצאו שני סינגלים: "In a Heartbeat",<ref name=":1"></ref> ו-"The Night Is Still Young".<ref name=":2"></ref>

האלבום הגיע למקום העשרים-ושישה במצעד האלבומים שבגרמניה.<ref></ref>

== רקע וקידום ==
בינואר 2007, הוציאה סנדרה את הסינגל המוביל מתוך האלבום "In a Heartbeat".<ref name=":1" /> הוא זכה להצלחה נאה בגרמניה, כאשר הגיע למקום החמישים-ותשעה במצעד של המדינה,<ref></ref> תוך שכבש את פסגת מצעד עשרים שירי הרדיו של ברלין ושהה בו במשך כמה שבועות – הצלחתו הייתה מקומית אך בולטת ביחס לסינגלים הקודמים שיצאו.<ref name=":1" />

לבסוף, בתחילת מאי 2009 יצא לאור הסינגל השני והאחרון מתוך האלבום "The Night Is Still Young", שלא זכה להצלחה כמו הקודם.<ref name=":2" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2009
קטגוריה:אלבומי סנדרה
קטגוריה:אלבומים באנגלית
קטגוריה:אלבומי חברת וירג'ין רקורדס
Stay in Touch

Stay in Touch (בעברית: תִּשָּׁאֵר בַּקֶּשֶׁר) הוא אלבום האולפן העשירי של הזמרת-יוצרת הגרמנייה סנדרה.<ref name=":0"></ref> הוא יצא לאור ב-26 באוקטובר 2012, בהוצאת חברות התקליטים וירג'ין רקורדס ו-EMI רקורדס.<ref name=":0" /> מתוך האלבום יצאו שני סינגלים: "Maybe Tonight",<ref name=":1"></ref> ו-"Infinite Kiss".<ref></ref>

האלבום הגיע למקום העשרים במצעד האלבומים שבגרמניה.<ref></ref>

== רקע וקידום ==
במאי 2012, הוציאה סנדרה את הסינגל המוביל מתוך האלבום "Maybe Tonight".<ref name=":1" /> הוא לא זכה להצלחה רבה, אך הגיע למקום השבעים-ושבעה במצעד השירים בגרמניה.<ref></ref> בנובמבר 2012, הוציאה את הסינגל השני והאחרון מתוך האלבום "Infinite Kiss", שזכה להצלחה רבה בעיקר ביוטיוב.<ref></ref>

הביקורות שהופנו כלפי האלבום היו חיוביות ברובן; הוא קיבל דירוג של ארבעה כוכבי זהב מתוך חמישה ב-Cantara Music.<ref></ref>

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2012
קטגוריה:אלבומי סנדרה
קטגוריה:אלבומים באנגלית
קטגוריה:אלבומי חברת וירג'ין רקורדס
קטגוריה:אלבומי חברת EMI
The Very Best of Sandra

The Very Best of Sandra (בעברית: הַטּוֹב בְּיוֹתֵר שֶׁל סַנְדְּרָה) הוא מארז התקליטורים השלישי של הזמרת-יוצרת הגרמנייה סנדרה.<ref name=":0"></ref> הוא יצא לאור ב-3 ביוני 2016, בהוצאת חברת התקליטים וירג'ין רקורדס.<ref name=":0" /> בתוך מארז התקליטורים נכללים מיטב להיטיה ושיריה של סנדרה.<ref name=":0" />

המארז הגיע למקום החמישים במצעד האלבומים שבגרמניה.<ref></ref>

== רקע וקידום ==
בשנת 2009, הוציאה סנדרה את מארז התקליטורים הראשון והמקיף ביותר שלה עד כה The Platinum Collection,<ref name=":1"></ref> אשר כלל בתוכו שלושה תקליטורים, בהם נמצאים מיטב להיטיה ושיריה, כולל שירים שלא הוציאה במהלך הקריירה שלה.<ref name=":1" /> בשנת 2012, הוציאה את מארז התקליטורים השני שלה, So80s Presents Sandra.<ref></ref>

כמו כן, במארז תקליטורים זה נמצאים שלל שירים שונים שנלקחו מאלבומיה של סנדרה, תוך שגם שירה "Japan ist weit", נכלל בו.<ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-2016
קטגוריה:אלבומי סנדרה
קטגוריה:אלבומי אוסף באנגלית
קטגוריה:אלבומי חברת וירג'ין רקורדס
עקב רחב-כנפיים

עקב רחב-כנפיים (שם מדעי: Buteo platypterus) הוא מין של עוף דורס מהסוג עקב המצוי באמריקה הצפונית ובאמריקה הדרומית, מדרום קנדה וטקסס והוא נודד דרומה לאורך מקסיקו ואמריקה המרכזית עד לדרום ברזיל וסביבתה. חמישה תת-מינים אנדמיים לאיים הקאריביים.
== מאפיינים ==
עקב זה קטן ביחס למינים אחרים מהסוג, והוא מגיע לאורך 32 עד 44 סנטימטרים, למשקל 265 עד 560 גרם ולמוטת כנפיים של 74 עד 100 סנטימטרים. העקב בעל כנפיים קצרות ורחבות המותאמות לתעופה ביערות, ומהן קיבל את שמו. כמו מרבית העקבים הנקבות גדולות יותר מהזכרים וגם תוקפניות יותר.

צבעו של העקב חום כהה עם בטן לבנה והחזה מסורטט בכתום בהיר על רקע לבן. הזנב אפור עד שחור כהה ובמרכזו עובר פס בהיר. הוא בעל ראייה חדה ובעל מקור מעוקל בצבע אפור וקדמת המקור צהובה.

העקב דואה במשך היום על זרמי אוויר חם ומעליהם צופה בסביבתו ומחפש טרף. הוא אוכל מכרסמים כמו נברנים, עכבריים, טמיאסים, חדפים, זוחלים ודו-חיים וגם עופות מקננים, חרקים גדולים, דגים, וסרטנים. העקב הורג את טרפו עם טפריו הגדולים ובעיקר הטופר האחורי המופנה לעבר אחורי הגולגולת ועוזר לקטול במהירות את הקורבן.

העקב הוא עוף מונוגמי. זוג עקבים שולט על שטח גדול ומרתיע יריבים או עופות דורסים אחרים על ידי צעקות חדות וסיבובים מפותלים בשמיים, אשר לרוב עוזרים למנוע פלישה. העקבים מקננים על ענפי עצים, לרוב ביערות נשירים. הנקבה מטילה 1 עד 4 ביצים.
הגוזלים נתונים לסכנת טורפים כמו ראקונים, סמרנים ודוב שחור אמריקאי. כמו כן הם עלולים להיטרף על ידי עורבים ועופות דורסים כמו עקב אדום-זנב, אוח וירג'יניה, עיט זהוב ועיטם לבן ראש.

==תת-מינים==
* Buteo platypterus platypterus
* Buteo platypterus brunnescens
* Buteo platypterus cubanensis
* Buteo platypterus insulicola
* Buteo platypterus rivierei
* Buteo platypterus antillarum

עקב רחב-כנפיים בתעופה

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1823
קטגוריה:עקב
קטגוריה:ארצות הברית: עופות
קטגוריה:ברזיל: עופות
קטגוריה:מקסיקו: עופות
קטגוריה:קנדה: עופות
קטגוריה:טקסונים שתוארו בידי לואי-פייר וייו
So80s Presents Sandra

So80s Presents Sandra הוא מארז התקליטורים השני של הזמרת-יוצרת הגרמנייה סנדרה.<ref name=":0"></ref> הוא יצא לאור ב-27 באפריל 2012, בהוצאת חברת התקליטים EMI מיוזיק גרמניה.<ref name=":0" /> בתוך מארז התקליטורים נכללים מיטב להיטיה ושיריה של סנדרה – הוא כולל מיקסים ורמיקסים משופרים וגרסאות מחודשות.<ref name=":0" />

המארז הגיע למקום החמישים במצעד האלבומים שבגרמניה.<ref></ref>

== רקע וקידום ==
בשנת 2009, הוציאה סנדרה את מארז התקליטורים הראשון והמקיף ביותר שלה עד כה The Platinum Collection,<ref name=":1"></ref> שכלל שלושה תקליטורים, בהם נמצאים מיטב להיטיה ושיריה, כולל שירים שלא הוציאה במהלך הקריירה שלה.<ref name=":1" /> בשנת 2016, הוציאה את מארז התקליטורים השלישי שלה, The Very Best of Sandra.<ref></ref><ref></ref>

כמו כן, במארז תקליטורים זה נמצאים שלל שירים שונים שנלקחו מאלבומיה של סנדרה, ביניהם "".<ref name=":0" />

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי אוסף מ-2012
קטגוריה:אלבומי סנדרה
קטגוריה:אלבומי אוסף באנגלית
קטגוריה:אלבומי חברת EMI
רבי נחוניא דמן חוורן

רבי נחוניא דמן חוורן (מכונה בשמות נוספים כגון "רבי חוניא דברת חוורין", "רבי נחוניא איש בקעת בית חורתן", ועוד) היה מראשוני האמוראים בארץ ישראל. יש המחשיבים אותו כתנא, עקב היותו בן דור המעבר שבין התנאים לאמוראים.

== ביוגרפיה ==
שם אביו היה רבי עוזיאל, וגם בנו נקרא רבי עוזיאל, כנראה על שם סבו.

קיבל מרבי שמעון בן חלפתא ונראה שהיה תלמידו.

התגורר בבקעת בית חורתן, או בהר חוורן, הנמצאים באזור חורן.

גדולי הדור הראשון והשני של אמוראי ארץ ישראל מסרו הלכות ושמועות בשמו. ביניהם רבי יוחנן, רבי יהושע בן לוי, ורבי אבא בר זבדא. שמועה מפורסמת שנאמרה בשמו היא שדין עשר נטיעות, מצוות ערבה, וניסוך המים, הם הלכה למשה מסיני.

לפי חלק מהגרסאות בתלמוד הירושלמי, רבי נחוניא לקח חלק בעיבור השנה, וכשהיה יורד לעבר את השנה, היה הים נקרע לפניו. עוד נאמר שם, שביום מותו נקרע הים של טבריה.

רבי נחוניא סבר כרבי יהודה המתיר ספיחי חרדל בשביעית, בתלמוד הירושלמי מסופר שפסיקתו זו בניגוד לדעת רבי יוחנן גרמה לרבי יוחנן לעזוב את העיר ציפורי ולעבור לטבריה, באומרו: <small>(תרגום: "למה הבאתם עלי דיין זקן זה, שמה שאני מתיר הוא אוסר, ומה שאני אוסר הוא מתיר)</small>. במקום אחר נאמר שרבי חנינא גרם למעברו של רבי יוחנן מציפורי לטבריה. הרב אהרן הימן טוען שלא ייתכן שרבי יוחנן יגיד כך על רבותיו, ולכן הוא סבור שמעשה זה אירע אירע עם רבי חנינא בר סיסי.

== זהותו ==
בתלמוד הבבלי הוא מוזכר בתור "רבי נחוניא איש בקעת בית חורתן", ובתלמוד הירושלמי, הוא מוזכר בתור "רבי חוניה דברת חוורין" או "רבי חוניא דמן חוורין". ולכן בסדר הדורות קיימים שני ערכים נפרדים, "רבי נחוניא איש בקעת בית חורתן", ו"רבי חוניא דמן חוורין". אולם רבים אחריו הוכיחו שמדובר באותו אדם, והיה רק רבי נחוניא אחד. יש הטוענים שגם בעל סדר הדורות סבר שמדובר באותו אדם, ועשה שני ערכים לאותו אמורא בגלל גרסת היוחסין.

ייתכן שהוא גם "רב הונא דבית חורון" המוזכר ב<ref></ref>.

==קישורים חיצוניים==
* 
* 

== הערות שוליים ==

קטגוריה:דור המעבר לאמוראי ארץ ישראל
קטגוריה:הדור הראשון לאמוראי ארץ ישראל
The Sea – Live

The Sea – Live הוא סיבוב ההופעות השישי של הזמרת-יוצרת הבריטית מלאני סי, אשר התקיים בין שנת 2011 לשנת 2012. סיבוב ההופעות החל בקלן, גרמניה ב-28 בנובמבר 2011. ה-DVD של סיבוב ההופעות הופץ ב-27 בפברואר 2012 לזמן מוגבל והוא צולם בתיאטרון גלוריה (קלן), גרוינספן (המבורג) ובסי-קלאב (ברלין).<ref name=":0"></ref>

== רקע ==
ביוני 2011, מלאני הודיעה שהיא תצא לסיבוב הופעות במטרה לקדם את האלבום שלה, The Sea. בנובמבר 2011, האתר הרשמי של מלאני פרסם את הדברים הבאים: "לאחר שהוציאה חמישה אלבומים, יש למלאני שירים רבים ואנו לא יודעים מה עדיף שהיא תשיר במהלך ההופעות, לכן אתם אלו שתבחרו בשירים שאתם רוצים שהיא תופיע איתם במהלך סיבוב ההופעות".<ref name=":0" />

באותו היום פורסמו צילומים מהחזרות הגנרליות, באתר שלה. עוד הוכרז כי התאריכים בלונדון אזלו וייתכן שיעבירו את המופעים שם למיקומים יותר גדולים, על מנת שיותר אנשים יוכלו להגיע.

== צוות ==
* מלאני סי - שירה
* גרג האטוול - במאי מוזיקלי, גיטרה, שירת ליווי
* פול גנדלר - גיטרה
* סקוט פירת' - גיטרה בס, קולות רקע
* ניק נסמית' - קלידים
* ויני למי - תופים
* לדונה הארלי-פיטרס - שירת ליווי
* שרלן הקטור - שירת

== רשימת השירים ==
להלן רשימת השירים איתם הופיעה במהלך סיבוב ההופעות בשנת 2011:

# "Rock Me"
# "Yeh Yeh Yeh"
# "Think About It"
# "Weak"
# "Northern Star"
# "Never Be the Same Again"
# Fan's Choice
#* "Here It Comes Again" <small>(בהופעה בקלן, ברלין, ציריך וגם וינה)</small>
#* "Why" <small>(בהופעה בהמבורג)</small>
#* "Reason" <small>(בהופעה במינכן)</small>
# "One By One"
# "Burn"
# "All About You"
# "Drown"
# "Next Best Superstar"
# "When You're Gone"
# "Let There Be Love"

; הדרן

# "Stupid Game" <small>(מכיל קטעים מהשיר "Tainted Love")</small>
# "I Turn to You"
# "First Day of My Life"

== תאריכי הופעות ==
{| class="wikitable" style="text-align:center"
! width="150" | תאריך
! width="150" | עיר
! width="150" | מדינה
! width="200" | מקום
|- bgcolor="#DDDDDD"
| colspan="4" | לג 1
|-
| 28 בנובמבר 2011
| קלן
| rowspan="3" | גרמניה
| גלוריה
|-
| 29 בנובמבר 2011
| המבורג
| גרנספן
|-
| 1 בדצמבר 2011
| ברלין
| מועדון C
|-
| 4 בדצמבר 2011
| ליברפול
| rowspan="2" | הממלכה המאוחדת
| אקדמיה O2
|-
| 9 בדצמבר 2011
| לונדון
| סקאלה
|-
| 12 בדצמבר 2011
| ציריך
| שווייץ
| Härterei
|-
| 13 בדצמבר 2011
| וינה
| אוסטריה
| ווק
|-
| 15 בדצמבר 2011
| מינכן
| גרמניה
| מאחורי הקלעים
|-
|- bgcolor="#DDDDDD"
| colspan="4" | לג 2
|-
| 25 בפברואר 2012
| מנצ'סטר
| rowspan="7" | הממלכה המאוחדת
| אקדמיית המועדון
|-
| 26 בפברואר 2012
| ניוקאסל
| O2 Academy 2
|-
| 27 בפברואר 2012
| גלאזגו
| O2 ABC
|-
| 29 בפברואר 2012
| שפילד
| O2 Academy 2
|-
| 1 במרץ 2012
| לונדון
| O2 Islingtonington Academy
|-
| 2 במרץ 2012
| בירמינגהאם
| ספריית HMV
|-
| 4 במרץ 2012
| בלפסט
| אור הזרקורים
|-
| 5 במרץ 2012
| דבלין
| אירלנד
| תיאטרון אולימפיה
|-
| 7 במרץ 2012
| ברייטון
| הממלכה המאוחדת
| קונקורד 2
|}

==קישורים חיצוניים==

== הערות שוליים ==

קטגוריה:סיבובי הופעות מ-2011
קטגוריה:סיבובי הופעות מ-2012
הולדן 48-215

הולדן 48–215 (באנגלית: Holden 48-215, שם בלתי רשמי: Holden FX) הם דגמים של מכוניות משפחתיות גדולות וטנדר מסוג "utility" אשר יוצרו על ידי יצרנית הרכב ג'נרל מוטורס-הולדן (General Motor Holden) האוסטרלית, חברת בת של קונצרן ג'נרל מוטורס האמריקאית, בין השנים 1953 – 1948.

==תצורות==
* סדאן - 4 דלתות.
* קבריולה - 2 דלתות (דגם "FX"). (ראו תמונה)
* טנדר מסוג "utility" (דגם "50-2106" - בתצורת 2 דלתות.

=="הולדן 48–215"==

* יוצרו 120,402 יחידות.
* דגמי "הולדן 48–215" יוצרו מנובמבר 1948 – ספטמבר 1953.
* 6 נוסעים (דגם סדאן 4 דלתות).
* מנוע קדמי.
* מנוע בנזין.
* סוג הנעה: הנעה אחורית.
* קיבולת מכל דלק - 43 ליטר.
* דגמי "הולדן 48–215" סדאן יוצרו ב-4 צבעים: אפור, כחול, צבע קרם, שחור.

==תמונות==
<gallery mode="packed" heights="110">
קובץ:NAA A1200 L84254 Ben Chifley at the launching of the first mass-produced Australian car 1948.jpg | ראש ממשלת אוסטרליה בן צ'יפלי בהשקת דגם "הולדן 48–215", 29 בנובמבר 1948
קובץ:Holden 48-215 (1948-53) (32281448801).jpg | "הולדן 48–215"
קובץ: 1949 Holden 48-215 sedan 01.jpg | "הולדן 48–215", שנת 1949
קובץ:Holden 48 215 advertisment 02.jpg | "הולדן 48–215"
קובץ:2012 NRMA Motorfest - Flickr - NRMA New Cars (56).jpg | "הולדן 48–215"
קובץ:1948 Holden 48-215 (FX) sedan (7758566964).jpg | "הולדן 48–215", שנת 1948
קובץ:1952 Holden 48-215 (FX) convertible (8703924990).jpg | "הולדן 48–215" דגם "FX", שנת 1952 - קבריולה
קובץ:1952 Holden 48-215 (FX) convertible (8703917530).jpg | "הולדן 48–215", דגם "FX" שנת 1952 - קבריולה
קובץ:1951 Holden 48-215 sedan (2015-01-01) 04.jpg | "הולדן 48–215", שנת 1951 - מבט לתא הנהג ולוח מחוונים
קובץ: 1951 Holden 48-215 sedan (2015-01-01) 01.jpg | "הולדן 48–215", שנת 1951
קובץ:1951 Holden 48-215 sedan (2015-01-01) 02.jpg | "הולדן 48–215", שנת 1951
קובץ:1951-1953 Holden 50-2106 01.jpg | "הולדן 50-2106" - טנדר מסוג "utility"
קובץ: | "הולדן 48–215"
</gallery>

==ראו גם==
* הולדן EH 
* הולדן FE
* הולדן אפולו
* הולדן FJ

== קישורים חיצוניים ==

* 
* 

==הערות שוליים==

קטגוריה:מכוניות משפחתיות גדולות
קטגוריה:מכוניות קבריולה
קטגוריה:טנדרים
קטגוריה:דגמי מכוניות שהושקו ב-1948
קטגוריה:כלי רכב המיוצרים באוסטרליה
48-215
יואל סויסה

יואל סויסה (נולד ב-22 בנובמבר 1969) הוא כדורגלן עבר ומאמן כדורגל ישראלי של מכבי קריית מלאכי מליגה א׳ דרום. סויסה שיחק בעמדת הקשר האחורי.

==קריירה==
יואל סויסה התחיל בקבוצת הילדים של הפועל קריית מלאכי ובהמשך שיחק בקבוצת הנוער של מכבי תל אביב, איתה זכה בדאבל. סויסה באופיו מאוד אמוציונלי וזכה למכת אגרוף מקיקו רחמינוביץ' מאמן הנוער של הפועל תל אביב במהלך משחק דרבי נוער.

בעונת 1987–1988 עלה לקבוצת הבוגרים בליגה הלאומית ושיחק 14 משחקים בעיקר כשחקן מחליף לסירוגין כמגן או כקשר דפנסיבי. בפברואר 1989 החליט המאמן ניסים בכר לסלק אותו מהקבוצה בשל התנהגות לא הולמת ולאחר 10 ימים החזיר אותו לסגל. בעונת 1989–1990 הושאל לקבוצת עיר מגוריו הפועל קריית מלאכי ששיחקה בליגה א' דרום.

בעונת 1990–1991 הצטרף לעולה החדשה לליגה הארצית מכבי עירוני אשדוד, בה היה שחקן הרכב קבוע בחוליית הקישור והבקיע שערים בדרך כלל בבעיטות חזקות מחוץ לרחבת ה-16. סויסה העפיל עם עירוני אשדוד לליגה הבכירה בעונת 1992–1993 והמשיך עוד שתי עונות בליגה הלאומית כשחקן הרכב. 

באמצע עונת 1995–1996 הצטרף להפועל אשדוד בליגה הארצית, אך כעבור זמן קצר הצטרף להפועל ירושלים והעפיל עימה מהליגה הארצית לליגה הלאומית. בעונת 1996–1997 חזר לעירוני אשדוד והיה שותף בכיר בחזרתה לליגה הבכירה. לאחר מכן שיחק בסקציה נס ציונה, הפועל אשקלון ומכבי עירוני בת ים. בעונות 2000–2004 שיחק שנתיים במכבי שעריים מהליגה הארצית ושנתיים בהפועל מרמורק, איתה העפיל איתה מליגה ב' ועד לליגה הארצית. בהמשך שיחק במכבי קריית גת ובעירוני רמלה. בעונות 2006–2012 שיחק לסירוגין במכבי קריית מלאכי שהשתתפה בליגה א' דרום ובליגה ב'.

סויסה פרש ממשחק בגיל 43.

==קריירת אימון==
סויסה אימן מספר קבוצות בליגה ב'. בין היתר אימן באורתודוקסים לוד. 

בעונת 2022/2023 אימן סויסה את מכבי קריית מלאכי והעפיל עימהה לליגה א׳ דרום דרך המקום הראשון בליגה ב׳ דרום ב׳.

==תארים כשחקן==
* גביע המדינה (1): 1987/1988
* אלוף האלופים (1): 1988/1989
* גביע ליליאן (1): 1987/1988

==קישורים חיצוניים==

* [https://www.maccabipedia.co.il/יואל_סוויסה יואל סויסה], באתר "מכביפדיה"
* [https://www.youtube.com/watch?v=JoYE_37ZLkA יואל סויסה מנצח את מכבי תל אביב], באתר youtube

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי תל אביב
קטגוריה:כדורגלני מכבי עירוני אשדוד
קטגוריה:כדורגלני הפועל אשדוד
קטגוריה:כדורגלני הפועל ירושלים
קטגוריה:כדורגלני סקציה נס ציונה
קטגוריה:כדורגלני הפועל אשקלון
קטגוריה:כדורגלני מכבי עירוני בת ים
קטגוריה:כדורגלני מכבי שעריים
קטגוריה:כדורגלני הפועל מרמורק
קטגוריה:כדורגלני מכבי קריית גת
קטגוריה:כדורגלני מכבי עירוני קריית מלאכי
קטגוריה:קריית מלאכי: אישים
קטגוריה:ישראלים שנולדו ב-1969